Diari Oficial de la Generalitat Valenciana


Sumari del DOGV 2509, del 17-05-1995 (1995/834727)

ORDRE de 5 de maig de 1995, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financien, per a 1995, determinades subvencions gestionades per la Direcció General de Producció Agrària i Pesca, amb bases reguladores en vigor.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/05/05/(2)/dof/vci/html**

### Dades del document

Número de DOGV
:   2509

Data del DOGV
:   17-05-1995

Secció del DOGV
:   DISPOSICIONS GENERALS

Número del document
:   1995/834727


Data del document
:   05-05-1995

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 5 de maig de 1995, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financien, per a 1995, determinades subvencions gestionades per la Direcció General de Producció Agrària i Pesca, amb bases reguladores en vigor.   
L'article 47.11 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigeix que en les bases reguladores de la concessió de subvencions s'indiquen la línia o les línies de subvencions que les financien i l'import global màxim que s'hi destina. Aquests aspectes depenen de la llei anual de pressuposts, a hores d'ara la Llei 13/1994, de 31 de desembre, de Pressuposts de la Generalitat Valenciana per a l'exercici 1995.  
Per això, vista la proposta del director general de Producció Agrària i Pesca, en l'exercici de les funcions que tinc atribuïdes,  
ORDENE:  
Article primer  
Les subvencions regulades en les disposicions de la Conselleria d'Agricultura, Pesca i Alimentació esmentades en aquest article i gestionades per la Direcció General de Producció Agrària i Pesca, es concediran en l'exercici 1995 a càrrec de les línies de subvenció i pels imports globals màxims que s'assenyalen, d'acord amb la Llei 13/1994, de 31 de desembre, de Pressuposts de la Generalitat Valenciana per a l'exercici 1995.  
S'indica, així mateix, en cada cas, la data límit per a la presentació de sol·licituds d'ajuda, que modifica el termini indicat en la base reguladora corresponent.  
A) Programa 714.10, Ordenació i Millora de la Producció Pesquera  
Línia 701/000/95:  
Ordre de 6 de novembre de 1991, que estableix ajudes en forma de subvenció per al sector pesquer i de l'aqüicultura de la Comunitat Valenciana (DOGV núm. 1.668, de 21.11.91).  
Import global màxim: 73.286.422 PTA  
Data límit de presentació de sol·licituds: permanent  
B) Programa 714.20, Ordenació i Millora de les Produccions Agràries  
Línia 401/000/95:  
Ordre de 31 de març de 1992, per la qual s'estableixen ajudes a la producció de plançons de cítrics de categoria base certificada (DOGV núm. 1.767, de 21.04.92).  
Import global màxim: 69.139.853 PTA  
Data límit de presentació de sol·licituds: 31 de maig  
Ordre de 13 d'abril de 1992, que regula la concessió d'ajudes a l'organització de cursos, congressos i cicles de conferències, i a l'edició de publicacions d'interés general per al sector agrari de la Comunitat Valenciana (DOGV núm. 1.784, de 18.05.92).  
Import global màxim: 3.000.852 PTA  
Data límit de presentació de sol·licituds: 31 de juliol  
Línia 402/000/95:  
Ordre de 31 de gener de 1992, que regula les subvencions a la subscripció d'assegurances agràries compreses en el Pla d'Assegurances Agràries Combinades per a 1992 (DOGV núm. 1.724, de 14.02.92).  
Import global màxim: 860.681.815 PTA  
Ordre de 30 d'abril de 1992, que regula les subvencions a la subscripció d'assegurances en el cultiu de l'arròs (DOGV núm. 1.795, de 02.06.92).  
Import global màxim: 75.052.821 PTA  
Línia 701/000/95:  
Ordres de 2 de novembre de 1994, de la Conselleria d'Agricultura, Pesca i Alimentació, sobre ajudes per al sanejament de plantacions de cítrics afectades pel virus de la tristesa (DOGV núm. 2.396, de 28.11.94), i de 28 de novembre de 1994, que modifica l'anterior (DOGV núm. 2.415, de 28.12.94).  
Import global màxim: 712.676.770 PTA  
Data límit de presentació de sol·licituds: 28 de febrer  
Línia 702/000/95:  
Ordre de 28 d'abril de 1989, que regula la concessió de subvencions per a la millora de la planta ornamental i de la flor tallada (DOGV núm. 1.070, de 23.05.89) i Ordre de 15 d'abril de 1994, que modifica l'anterior (DOGV núm. 2.265, de 12.05.94).  
Import global màxim: 50.263.027 PTA  
Data límit de presentació de sol·licituds: 31 de maig  
Ordre de 15 de setembre de 1994, de la Conselleria d'Agricultura, Pesca i Alimentació, d'ajudes a la reposició de plantes de cítrics en explotacions afectades per les inundacions de 1982 en determinats municipis (DOGV núm. 2.365, de 13.10.94).  
Import global màxim: 1.000.000 PTA  
Data límit de presentació de sol·licituds: 31 de maig  
Línia 704/000/95:  
Ordre de 8 de març de 1991, sobre mesures fitosanitàries per a plantacions de fruiters afectades pel virus de la sharka i concessió d'ajudes per arrancada d'arbres malalts (DOGV núm. 1.515, de 04.04.91).  
Import global màxim 47.995.936 PTA  
Data límit de presentació de sol·licituds: 30 d'abril  
Línia 705/000/95:  
Ordres de 31 de juliol de 1990, 29 d'octubre de 1990 i 14 d'abril de 1993, que estableixen les normes d'actuació en programes de sanejament ramader en la Comunitat Valenciana i la indemnització per reposició en aquelles campanyes (DOGV núm. 1.373, de 04.09.90; núm. 1.437, de 05.12.90, i núm. 2.058, de 01.07.93).  
Import global màxim: 46.114.654 PTA  
Data límit de presentació de sol·licituds: permanent  
Línia 706/000/95:  
Ordre de 13 de juliol de 1993, per a l'aplicació en la Comunitat de l'Ordre Ministerial de 19 de febrer de 1993, sobre mesures d'estímul i suport per a la promoció de noves tecnologies en maquinària i equips agraris (DOGV núm. 2.092, de 30.08.93).  
Import global màxim 56.228.326 PTA  
Data límit de presentació de sol·licituds: 31 de maig  
Línia 707/000/95:  
Ordre de 16 de juliol de 1987, que estableix ajudes per a l'adquisició de sementals de races pures d'oví, cabrum, porcí i cunicular (DOGV núm. 648, de 25.08.87).  
Import global màxim: 500.000 PTA  
Data límit de presentació de sol·licituds: 31 de maig  
Ordre de 5 d'octubre de 1990, que estableix mesures de suport i protecció de la raça ovina autòctona denominada guirra o roja (DOGV núm. 1.407, de 23.10.90).  
Import global màxim 3.000.000 PTA  
Data límit de presentació de sol·licituds: 31 de maig  
Ordre de 6 de maig de 1991, per la qual es preveuen ajudes als titulars d'explotacions cuniculars (DOGV núm. 1.551, de 27.05.91).  
Import global màxim 1.436.650 PTA  
Data límit de presentació de sol·licituds: 31 de maig  
Ordre de 3 de gener de 1990, que fomenta la pol·linització entomòfila en fruiters (DOGV núm. 1.231, de 26.01.90).  
Import global màxim 10.446.191 PTA  
Data límit de presentació de sol·licituds: 31 de maig  
Ordre de 14 d'abril de 1994, de la Conselleria d'Agricultura, Pesca i Alimentació, per la qual s'estableixen ajudes a la instal·lació de centres pilot en el tractament de purins (DOGV núm. 2.253, de 26.04.94).  
Import global màxim 12.507.073 PTA  
Data límit de presentació de sol·licituds: 31 de maig  
Article segon  
1. La justificació de la realització de la conducta, activitat o inversió que es financie amb alguna de les subvencions a què fa referència aquesta ordre es farà mitjançant la presentació de les corresponents factures i justificants de pagament, tret que en les bases reguladores de l'ajuda pública de què es tracte s'establisca una altra manera distinta.  
2. El termini de presentació dels documents que acrediten la realització de la conducta, activitat o inversió subvencionada finalitzarà en l'exercici pressupostari per al qual, en cada cas, s'haja concedit l'ajuda pública, d'acord amb les bases reguladores. En el supòsit de subvencions plurianuals, es justificarà en cada any o exercici pressupostari per l'import de l'anualitat corresponent.  
Article tercer  
Les ajudes regulades per les disposicions d'aquesta ordre es tramitaran, pel que fa al termini de presentació de sol·licituds, per les dates indicades; si no es menciona el termini, pel que es preveu en les mateixes bases reguladores i, subsidiàriament, pel que es disposa en la Llei 30/1992, de Règim Jurídic de les Administracions Públiques i del Procediment Administratiu Comú. La manca de resolució expressa en els terminis que fixen les disposicions, o en el màxim de sis mesos, suposarà la desestimació de les ajudes.  
DISPOSICIONS ADDICIONALS  
Primera  
Es prorroga, per a 1995, el règim d'ajudes establert per l'Ordre de 31 de gener de 1992, que regula les subvencions a la subscripció d'assegurances agràries combinades per a 1992 (tret de l'article tercer, en el qual, on diu: «la prima aplicable siga superior al 25 per cent», hi ha de dir: «la prima aplicable siga superior al 20 per cent») i l'Ordre de 31 de març de 1992, que estableix ajudes a la producció de plançons de cítrics de categoria base certificada.  
Segona  
Pel que fa a l'article sisé de l'Ordre de 14 d'abril de 1994, per la qual s'estableixen ajudes a la instal·lació de centres pilot en el tractament de purins, quan l'any natural de què dispose el sol·licitant per a posar en funcionament les obres abrace dos exercicis pressupostaris, la concessió de la subvenció es plurianualitzarà d'acord amb el calendari d'actuacions previst en l'apartat d) de l'article quart de la mateixa ordre.  
DISPOSICIó FINAL  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 5 de maig de 1995  
El conseller d'Agricultura, Pesca i Alimentació,  
JOSEP MARIA COLL COMIN


Còpia Permalink ELI